Κωνσταντίνος Δεσποτόπουλος (βουλευτής Χίου)

Για τον ακαδημαϊκό καθηγητή, δείτε: Κωνσταντίνος Δεσποτόπουλος

Ο Κωνσταντίνος Γ. Δεσποτόπουλος (1901 - 8 Απριλίου 1992) (Κώστας Δεσποτόπουλος του Γεωργίου) ήταν Έλληνας δικηγόρος και πολιτικός από τη Χίο, αντιστασιακός, στέλεχος της Πολιτικής Επιτροπής Εθνικής Απελευθέρωσης (ΠΕΕΑ) και σύμβουλος του γενικού γραμματέα του ΚΚΕ κατά τη διάρκεια της γερμανικής κατοχής. Επίσης διετέλεσε  βουλευτής του νησιού με την ΕΔΑ. Ήταν πρώτος εξάδελφος του ακαδημαϊκού Κωνσταντίνου Ι. Δεσποτόπουλου.Σκαλιδάκης (2012), σελ. 706. Δεσποτόπουλος (2008).

Βιογραφικό σημείωμα
Μετά τη Μικρασιατική Καταστροφή, συνεργάστηκε πολιτικά με τον Γεώργιο Παπανδρέου.Δεσποτόπουλος (2005), σελ. 18. Τη δεκαετία του 1930, τον Δεσποτόπουλο απασχόλησε το ζήτημα των γεωργικών συνεταιρισμών και του κορπορατισμού, στο πλαίσιο της σχέσης του σοσιαλισμού με το αγροτικό κίνημα.Νούτσος, επιμ. (1993). Κατά την περίοδο της Κατοχής υπήρξε νομικός και πολιτικός σύμβουλος του Γενικού Στρατηγείου του ΕΛΑΣ, ως αντικαταστάτης του Γιώργη Σιάντου, και εθνοσύμβουλος —εκπροσωπώντας την Αττικοβοιωτία—Σκαλιδάκης (2012), σελ. 734. της ΠΕΕΑ, της κυβέρνησης της Ελεύθερης Ελλάδας. Ορίστηκε, επίσης, μέλος της λεγόμενης «Αντιπροσωπείας» της ΠΕΕΑ (Μάιος 1944), ένα είδος διοικητικής επιτροπής του Εθνικού Συμβουλίου της ΠΕΕΑ.Σκαλιδάκης (2012), σελ. 309. Υπήρξε, επίσης, μέλος της Κοινού Γενικού Στρατηγείου Ανταρτών. Έλαβε μέρος στην αντιπροσωπεία του ΕΑΜ-ΕΛΑΣ στο Κάιρο (Aύγουστος 1943),Woodhouse (2002), σελ. 53 όπου στις συζητήσεις με τους Βρετανούς τέθηκε, μεταξύ άλλων, και το πολιτειακό ζήτημα της Ελλάδας την επαύριον του πολέμου,Σκαλιδάκης (2012), σελ. 189 κ.εξ. και στην αντιπροσωπεία που μετέβη στην Καζέρτα (1944).

Μετά τον πόλεμο, ο Δεσποτόπουλος υπέγραψε δήλωση μετανοίας.Woodhouse (2002), σελ. 64 Πολιτεύτηκε με την ΕΔΑ και εξελέγη μέλος του ελληνικού κοινοβουλίου στις εκλογές του 1958.Η Αλήθεια (2007). Υπήρξε, συνολικά, τέσσερεις φορές υποψήφιος βουλευτής του κόμματος: 1951, 1958, 1961 και 1963. Το 1956 είχε εκλεγεί μέλος του Γενικού Συμβουλίου της ΕΔΑ και το 1962 αναπληρωματικό μέλος της Διοικούσας Επιτροπής της.

Πέθανε πλήρης ημερών το 1992.

Παραπομπές

Πηγές



Πρόσθετη βιβλιογραφία

Σημειώσεις

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Χίου